b'\n_START_ARTICLE_\nStirling Torques\n_START_PARAGRAPH_\nStirling torques var et fund af fire torques, en slags halsk\xc3\xa6de fra Jernalderen, alle fra en periode mellem 300 og 100 f.Kr., og som bevidst blev begravet p\xc3\xa5 et tidspunkt i forhistorisk tid. De blev fundet ved hj\xc3\xa6lp af en metaldetektor p\xc3\xa5 en mark n\xc3\xa6r Blair Drummond, Stirlingshire, Skotland den 29. september 2009. Skatten er beskrevet som den mest betydningsfulde opdagelse af jernaldersmykker i Skotland, og siges at v\xc3\xa6re af international betydning. Disse torques blev vurderet til \xc2\xa3462.000, og efter offentligg\xc3\xb8relsen blev de inddraget af National Museums of Scotland i marts 2011.'